open-index/open-wikipedia-markdown huggingface dataset:
Αδάμ Μπαλλάς

Ο **Αδάμ Μπαλλάς** (ρωσικά: **Адам Иванович Балла** (1764—1812), ήταν Ρώσος στρατηγός της εποχής των Ναπολεόντειων Πολέμων.

## Βιογραφία
Έλληνας στην καταγωγή, γεννήθηκε το 1764 στην Πελοπόννησο. Ήταν περίπου δέκα χρονών το 1774, όταν μεταξύ άλλων Ελλήνων που διώκονταν από τους Οθωμανούς, μεταφέρθηκε στη Ρωσία. Στάλθηκε στο νεοσύστατο γυμνάσιο αλλοδαπών ομοθρήσκων επί της Σχολής πυροβολικού και μηχανικού, περισσότερο γνωστό με το όνομα *Ελληνικό Σώμα*. Μετά την αποφοίτησή του από αυτό το 1782 με τον βαθμό του ανθυπολοχαγού, μπήκε στο *31ο σύνταγμα πεζικού της Αλεξούπολης* και αμέσως βρέθηκε να πολεμά τούς Τάταρους στασιαστές στην Κριμαία.

Τον Ιούλιο του 1786 μεταφέρθηκε στο *σύνταγμα Λιβόνια*, και στα χρόνια 1787-1791 με τον βαθμό του λοχαγού συμμετείχε στον Ρωσο-τουρκικό πόλεμο 1787-1792. Διακρίνεται στο Οτσάκοβ και Ισμαήλ και λαμβάνει τον βαθμό του ταγματάρχη (11 Δεκ, 1790) και το πιστοποιητικό της αξίας από τον Σουβόροβ. Στην εκστρατεία 1792 και 1793. κατά της εξέγερσης της Πολωνίας ήταν επικεφαλής του 4ου Τάγματος των φυλάκων της Λιβονίας. Τον Οκτώβριο του 1797 διορισμένος διοικητής στο 24ο Σύνταγμα Πεζικού του Σιμπίρσκ,το 1798 με τον βαθμό του Συνταγματάρχη και το 1800 με τον βαθμό Υποστράτηγος.

Το 1806 και πάλι στον πόλεμο με την Τουρκία, όπου παρέμεινε μέχρι το 1810, όπου έλαβε μέρος στην κατάληψη του φρουρίου Μπεντέροι. Ιδιαίτερα διακρίθηκε κατά την πολιορκία του Ισμαήλ το 1809, όταν απώθησε επίθεση 5000 Τούρκων, οδηγώντας προσωπικά τους φύλακες του σε αντεπίθεση στην οποία και πληγώθηκε. Σαν επιβραβευση έλαβε το παράσημο Τάγμα της Αγίας Άννας Β Τάξεως. Για τη συμμετοχή στη κατάληψη του Μπαζαρτζίκ το έλαβε το παράσημο Τάγμα της Αγίας Άννας Α Τάξεως.Τον ίδιο χρόνο διορίστηκε διοικητής της ταξιαρχίας του 7ου Συντάγματος στο 6ο Σώμα Πεζικού υπό τον Στρατηγό Ντόχτουροβ.

Σε αυτό το Σώμα στον πόλεμο του 1812 έπεσε η τιμή μιας πρώτης πολεμικής αποστολής – η *Μάχη του Σμολένσκ* (Άμυνα του Σμολένσκ). Τη δεύτερη ημέρα της Μάχης 5 του Αυγούστου ο Μπάλλας, επικεφαλής αλυσίδας τουφεκιοφόρων, σκοτώθηκε.

Ανάμεσα στα παράσημα του Το Τάγμα του Αγίου Βλαδίμηρου, Τάγματος του Αγίου Γεωργίου Δ Τάξεως και χρυσό ξίφος με διαμάντια με την επιγραφή "για την ανδρεία".
Κατά τη συγκέντρωση κατ 'εντολή του αυτοκράτορα Αλέξανδρου Α πορτρέτων για την Πολεμική Πινακοθήκη δεν βρέθηκε πορτρέτο του Μπαλλά, οπότε στη θέση του υπάρχει ένα επίχρυσο πλαίσιο με το όνομα αυτού του ήρωα.

## Πηγές
* Военная энциклопедия Сытина|часть=4
* Словарь русских генералов, участников боевых действий против армии Наполеона||ссылка=http://www.museum.ru/museum/1812/Persons/slovar/sl_b10.html|страницы=307

Κατηγορία:Ρώσοι στρατιωτικοί
Ο Ευαγγελισμός της Θεοτόκου (Πιέρο ντέλλα Φραντσέσκα)

Ο **Ευαγγελισμός της Θεοτόκου** είναι νωπογραφία του Πιέρο ντέλλα Φραντσέσκα που κοσμεί την εκκλησία του Αγίου Φρανσίσκου στο Αρέτσο.

## Περιγραφή
Ο ντέλλα Φραντσέσκα τις μεγάλες επιφάνειες. Τμηματίζει την εικόνα με την βοήθεια αρχιτεκτονικών γραμμών, οριζοντίων και καθέτων, απομονώνοντας τους χαρακτήρες που εικονίζει και σχεδόν διαμελίζοντας κυριολεκτικά την συνοχή του θέματος.  

## Πηγές
* 

Κατηγορία:Έργα αναγεννησιακής ζωγραφικής
Κατηγορία:Ιταλικοί πίνακες
Ντελλα Φραντσεσκα
Πανελλήνιο πρωτάθλημα στίβου ανδρών 1954

Το **Μ΄ [[Πανελλήνιο πρωτάθλημα στίβου ανδρών]] 1954** διεξήχθη από τις 4 ως τις 6 Ιουνίου 1954 στο Παναθηναϊκό Στάδιο στην Αθήνα, χωριστά από το αντίστοιχο Πανελλήνιο πρωτάθλημα στίβου γυναικών 1954.

## Χρονικό
Μετείχαν πάνω από 300 αθλητές από όλη την Ελλάδα και την Κύπρο και βαθμολογήθηκαν πάνω από 16 σωματεία. Πρωταθλητής σύλλογος αναδείχθηκε ο **[[Εθνικός Γ.Σ.]]** για πολλοστή φορά, αφού κατακτούσε συνεχώς τον τίτλο από το 1937. Όμως, ήταν ο τελυταίος πανελλήνιος τίτλος της ιστορικής ομάδας. Η πίεση της διαρκώς ανερχόμενης ομάδας στίβου του Παναθηναϊκού ήταν πλέον πολύ έντονη και από την επόμενη χρονιά κατέκτησε τα πρωτεία, τα οποία διατήρησε για πολλά χρόνια. Εκτός βαθμολογίας ήταν το πρωτάθλημα μαραθωνίου που είχε διεξαχθεί στις 9 Μαΐου στην κλασική διαδρομή Μαραθώνας-Στάδιο. Παρομοίως, τα πρωταθλήματα πεντάθλου, δεκάθλου και 2.000μ που έγιναν το φθινόπωρο.

### Οι νικητές

### Βαθμολογία

Βαθμολογήθηκαν 16 τουλάχιστον σωματεία, όπως: ΑΕΚ, Πανεπιστήμιο Αθηνών, Εθνικός Αλεξανδρούπολης,  Πειραϊκός Σύνδεσμος, Π. Φάληρο, ΑΕ Παγκρατίου, ΧΑΝΘ, Μακεδονικός, Σχολή Ναυτικών Δοκίμων, Πανελλήνιος Γ.Σ.,  Ολυμπιακός Σ.Φ.Π., Γ.Σ. Αμαρουσίου, ΓΣ Παγκύπρια κ.ά.

## Πηγές
* "Ελευθερία", 11/5/1954.
* "Ελευθερία", 5/6/1954.
* "Ελευθερία", 6/6/1954.
* "Ελευθερία", 8/6/1954.
* Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 199-200.
* εφ. "Νεολόγος Πατρών", 5/6 ως 8/6/1954, Μουσείο Τύπου ΕΣΗΕΠΗΝ.
### Αναφορές



Ανδρων
Κατηγορία:Στίβος το 1954
Κατηγορία:Διοργανώσεις στίβου στην Αθήνα
Διοργανώσεις Ε.Π.Σ. Πειραιά 1989–90

Το πρωτάθλημα της **[[Ε.Π.Σ. Πειραιώς|Ένωσης Πειραιώς]] της περιόδου 1989-90** διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 97 σύλλογοι. Τους τίτλους των δυο ομίλων της Α΄ Κατηγορίας κατέκτησαν το Α.Π.Ο. Κερατσίνι και η Δόξα Πειραιά. Υπερπρωταθλήτρια Πειραιώς ανακηρύχθηκε η ομάδα του Κερατσινίου, επικρατώντας της αντιπάλου της με σκορ 3-1. Και οι δυο πρωταθλήτριες ανέβηκαν στη Δ΄Εθνική της περιόδου 1990-91, καθώς και οι δευτεραθλήτριες και τριταθλήτριες κάθε ομίλου, μετά την αναδιάρθρωση της Δ΄ Εθνικής που αποφασίστηκε το καλοκαίρι του 1990. Η ομάδα του Κερατσινίου τη χρονιά αυτή κέρδισε το νταμπλ τίτλων, καθώς κατέκτησε και το Κύπελλο.

## Κατηγορίες
*Α΄ με 37 ομάδες σε δύο ομίλους των 19-18 ομάδων.
*Β΄ με 31 ομάδες σε δύο ομίλους των 16-15 ομάδων.
*Γ΄ με 29 ομάδες σε δυο ομίλους των 14-15 ομάδων.

## Α΄Κατηγορία
***Πρωταθλητές ομίλων** που ανέβηκαν στη Δ΄ Εθνική:
****[[Α.Π.Ο. Κερατσίνι]]**
****[[Ο.Φ.Ν. Δόξα Πειραιά|Δόξα Πειραιά]]**
*Αγώνας για τον **Υπερπρωταθλητή**:
**9 Ιουνίου 1990, γήπεδο Μοσχάτου: **[[Α.Π.Ο. Κερατσίνι]]** - Δόξα Πειραιά: 3-1.

Στη Δ΄ Εθνική προβιβάστηκαν επίσης ο δευτεραθλητής Ατρόμητος Πειραιώς και ο τριταθλητής Βύζας Μεγάρων από τον Α΄ όμιλο και ο δευτεραθλητής Ερμής Κορυδαλλού και ο τριταθλητής Α.Ο. Καστέλλας από τον Β΄ όμιλο.

## Β΄Κατηγορία
Τους τίτλους των δυο ομίλων κατέκτησαν ο Άρης Μεγάρων και ο Α.Ο. Κορυδαλλού. Υπερπρωταθλητής αναδείχθηκε ο σύλλογος του Κορυδαλλού (**3-1**).

## Γ΄Κατηγορία
Το πρωτάθλημα κέρδισαν η Ελπίδα Νίκαιας και η Πίνδος Νίκαιας. Υπερπρωταθλήτρια ήταν η πρώτη.

*Αγώνας για τον **Υπερπρωταθλητή**:
**9 Ιουνίου 1990, γήπεδο Νίκαιας: **Ελπίδα Νίκαιας** - Πίνδος Νίκαιας: 1-0.

## Παραπομπές


## Πηγές

*Αρχείο Αθλητικής εφημερίδας "*Φως των Σπορ*"

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1989-1990
Μάουι

Tο **Μάουι** (στα αγγλικά *Maui*) είναι το δεύτερο μεγαλύτερο νησί της Χαβάης, με έκταση 1.883 τετραγωνικά χιλιόμετρα. Το Μάουι είναι μέρος της πολιτείας της Χαβάης και είναι το μεγαλύτερο από τα τέσσερα νησιά της κομητείας Μάουι, μεγαλύτερο από τα Λανάι, Καχοολάβε και Μολοκάι. Το 2010, το Μάουι είχε πληθυσμό 144.444, το τρίτο μεγαλύτερο από τα νησιά της Χαβάης, μετά από το Οάχου και τη Χαβάη. Το Καχουλούι είναι η μεγαλύτερη πόλη στο νησί, με πληθυσμό 26.337 το 2010. Η Γουαϊλούκου είναι η έδρα της επάρχιας Μάουι και βρίσκεται στο Μάουι. Το νησί έχει δύο σβηστά ηφαίστεια, το Μαούνα Καχαλαβάι δυτικά, και το Χαλεάκαλα ανατολικά, που είναι νεότερο και ψηλότερο, με ύψος που υπερβαίνει τα τρία χιλιόμετρα. Τα τελευταία χρόνια το Μάουι αναπτύσσεται πολύ γρήγορα.

## Γεωγραφία - Γεωλογία
Το Μάουι αποτελείται από δύο μεγάλα ηφαίστεια που χωρίζονται από ένα χαμηλού υψομέτρου ισθμό. Το ηφαίστειο του δυτικού Μάουι ή Μαούνα Καχαλαβάι έχει υψόμετρο 1.764 μ. και δημιοργήθηκε πριν από 1,6 εκατομμύρια χρόνια. Στα ανατολικά βρίσκεται το ογκώδες ηφαίστειο Χαλεακάλα που δημιουργήθηκε πρίν 0,8 εκατομμύρια χρόνια. Η κορυφή φτάνει σε ύψος τα 3.055 μέτρα. Το Μάουι έχει 193 χιλιόμετρα ακτές. Ο ισθμός δημιουργήθηκε όταν λάβα από το Χαλεάκαλα έρευσε προς το δυτικό Μάουι και οριοθετείται από εγκολπώσεις, μια στο βορρά και μία στο νότο. Αν και το ηφαίστειο στο δυτικό Μάουι είναι σβηστό, το Χαλεακάλα είναι αδρανές αφού η πιο πρόσφατη έκρηξή του ήταν μόλις πριν από 200 χρόνια.

## Παραπομπές


Κατηγορία:Γεωγραφία της Χαβάης
Κατηγορία:Ηφαιστειογενή νησιά
Κατηγορία:Νησιά των Ηνωμένων Πολιτειών
Ο Ευαγγελισμός της Θεοτόκου (Μποττιτσέλλι)

μικρογραφία | Ο πίνακας με την αυθεντική κορνίζα
Ο **Ευαγγελισμός της Θεοτόκου** είναι πίνακας του Σάντρο Μποττιτσέλλι που φιλοξενείται στην πινακοθήκη του παλατιού των Ουφίτσι με αριθμό καταλόγου 1316. Είναι τέμπερα σε σανίδι διαστάσεων 150 χ 156 εκατοστά.

## Ιστορικό
Ο πίνακας φιλοτεχνήθηκε κατόπιν παραγγελίας του Benedetto Guardi, το 1489 για το Αβαείο της Αγίας Μαρίας Μαγδαληνής του Τσεστέλο. Ο πίνακας είχε χαθεί και ξαναβρέθηκε το 1872.

## Θέμα
Παρουσιάζεται από τον καλλιτέχνη το κλασικό εικονογραφικό θέμα του Ευαγγελισμού ( σύμφωνα με το κατά Λουκάν  Ευαγγέλιον), κατά το οποίο ο αρχάγγελος Γαβριήλ επισκέπτεται την Παναγία για να της αναγγείλει το Χαρμόσυνο Μήνυμα. 
Η σκηνή παρουσιάζεται μέσα σε ένα δωμάτιο δομημένο σύμφωνα με τους κανόνες της προοπτικής. Το δάπεδο είναι σχεδιασμένο με τετράγωνα, χωρισμένα με γραμμές που συγκλίνουν προς το εξωτερικό τοπίο, ανάμεσα από τις δύο μορφές, δίνοντας έτσι την αίσθηση του βάθους.
Ο άγγελος, εμφανίζεται ευλαβικά γονατιστός μπροστά στην Μαρία  με το στόμα του ελαφρώς ανοιχτό, αφήνοντας  να εννοηθεί ότι βρίσκεται στη διαδικασία να προφέρει  τα λόγια του Ευαγγελίου του Λουκά. Κρατώντας στο χέρι του κρίνο, σύμβολο της αγνότητας  απευθύνεται καθησυχαστικά  στην Παναγία η οποία με μια κίνηση γεμάτη χάρη δείχνει την κατάπληξη της. Με αυτές τις χαρακτηριστικές κινήσεις των χεριών των δύο προσώπων, που τραβούν το βλέμμα του θεατή εκφράζεται η αίσθηση της δράσης του επεισοδίου του Ευαγγελισμού. Πίσω από το παράθυρο διακρίνει κανείς ένα ειδυλλιακό τοπίο στο μέσον του οποίου  βρίσκεται μια νεαρή βελανιδιά. Το ποτάμι, οι λόφοι και τα κάστρα που εικονίζονται δεν θεωρούνται  τυπικό θέμα της Τοσκάνης αλλά  για κάποιους είναι  μια υπενθύμιση της χαμένης Εδέμ, ένας εξιδανικευμένος κόσμος.

## Η αυθεντική κορνίζα

Η κορνίζα είναι πλούσια διακοσμημένη με ζωφόρο  και παραστάδες . Κάτω αριστερά και δεξιά  διακρίνεται το οικόσημο της οικογένειας  Guardi (σκύλος  ανορθωμένος). Ακολουθεί η διπλή επιγραφή στα λατινικά:

Αριστερά, με τα λόγια της αναγγελίας της χαρμόσυνης είδησης απο τον Άγγελο:"SPIRITUS SANTUS SUPERVENIET IN TE ET VITUS ALTISSIMI OBUMBRAVIT TIBI" (*Πνεύμα Άγιον επελεύσεται επί σε και δύναμις υψίστου επισκιάσει σοι* - Κατά Λουκάν 1.35)

Δεξιά, η απάντηση της Παναγίας "ECCE ANCILLA DOMINI. FIAT MIHI SECUNDUM VERBUM TUUM" (*Ιδού η δούλη Κυρίου. Γένοιτό μου κατά το ρήμα σου* -Κατά Λουκάν 1.38)

Στο κέντρο έχουμε μια μικρή Pietà με τον Χριστό όρθιο στον Τάφο από τον οποίο κρέμεται η Ιερά Σινδόνη

## Παραπομπές


## Πηγές

* 

Κατηγορία:Έργα ζωγραφικής του Σάντρο Μποτιτσέλι
Κατηγορία:Έργα αναγεννησιακής ζωγραφικής
Κατηγορία:Εκθέματα της Πινακοθήκης Ουφίτσι (Φλωρεντία)
Μποτιτσελλι
Δημήτριος Λιάλιος

Ο **Δημήτριος Λιάλιος** (1869 - 13 Μαρτίου 1940) ήταν Έλληνας συνθέτης. Ήταν ένας από τους σημαντικότερους μουσικοσυνθέτες της νεότερης Ελλάδας με πλούσιο και πολυσχιδές έργο (συμφωνική μουσική, μουσική δωματίου, τραγούδια για φωνή και πιάνο κλπ.). Τα επιτεύγματα του Δ. Λιάλιου, ιδίως στα πεδία της συμφωνικής μουσικής και της μουσικής δωματίου, είναι σπουδαίας ιστορικής αξίας, αλλά και ποιότητος στο πλαίσιο του νεοελληνικού μουσικού πολιτισμού κατά το πέρασμα από τον 19ο στον 20ο αιώνα.

## Βιογραφία
Γεννήθηκε στην Πάτρα και ήταν γιος του αλευροβιομήχανου Λουκά Λιάλιου και της Αικατερίνης Καλετζιώτη. Από μικρός ασχολήθηκε με την μουσική και έμαθε να παίζει βιολί και πιάνο υπό την καθοδήγηση του Ιταλού Tiveri. Το 1884 έφυγε για τη Ζυρίχη για να σπουδάσει μηχανολόγος αλλά σύντομα άλλαξε απόφαση, κατόπιν συζητήσεων με τον ποιητή Κωνσταντίνο Χατζόπουλο, και μετακόμισε στο Μόναχο στρέφοντας την προσοχή του προς τις μουσικές σπουδές όπου είχε την ευκαιρία να τελειοποιήσει τις μουσικές του σπουδές στο Ωδείου του Μονάχου. Καθηγητής του ήταν ο Lufwig Thuille, προσωπικός φίλος του Στράους. 

Στην εργογραφία του συγκαταλέγονται τραγούδια, μουσική δωματίου, έργα για πιάνο και κουαρτέτα κ.α. Το σημαντικότερο έργο του θεωρείται η *«Σερενάτα για βιολοντσέλο και έγχορδα»*. Με το έργο του σηματοδότησε την πρώτη επαφή του νεοελληνικού μουσικού στοχασμού με την μουσική της Μεσευρώπης. Όταν επέστρεψε στην Πάτρα ίδρυσε ορχήστρα με μέλη εξέχοντες προσωπικότητες της πατραϊκής κοινωνίας. Επίσης είχε διατελέσει πρόξενος της Ελλάδος στο Μόναχο. 

Ήταν παντρεμένος με την υψίφωνο Ειρήνη Πάλλη, ανιψιά του Αλέξανδρου Πάλλη και είχε δύο κόρες, την Έλσα και την Μαρία, και έναν γιό τον Γιωργο, που σπουδασε κι εκείνος μουσική και σύνθεση στην Βιέννη. Η Έλσα παντρεύτηκε τον Μανώλη Σκλαβούνο και η Μαρία τον Ανδρέα Τζίνη, γόνο της πλούσιας πατρινής οικογένειας Τζίνη. Αδερφός του Δημητρίου ήταν ο Τάκης Λιάλιος. Πέθανε στην Αθήνα το 1940.

## Παραπομπές

## Πηγές
* «Το λεξικό της ελληνικής μουσικής», τόμος 3ος σελ. 493, Τάκης Καλογερόπουλος 
* «Μουσικολογία 10-11», σελ.265-286, Βύρων Φιδετζής

Κατηγορία:Έλληνες συνθέτες κλασικής μουσικής
Λανάι

Tο **Λανάι** (αγγλικά: *Lānaʻi*) είναι το έκτο μεγαλύτερο νησί της Χαβάης, με έκταση 364 τετραγωνικά χιλιόμετρα. Το νησί έχει μόνο μία πόλη το Λανάι Σίτυ, στο οποίο κατοικούν 3.100 άνθρωποι. Το νησί έχει σχήμα κόμμα ή ανανά με μήκος στην μεγαλύτερη διεύθυνση 29 χιλιόμετρα. Χωρίζεται από το Μολοκάι με το στενό του Καλόχι και από το Μάουι με το στενό Άου Άου.

## Γεωγραφία - Γεωλογία
Το Λανάι είναι η κορυφή ενός και μόνο ασπιδωτού ηφαιστείου, το οποίο ήταν ενεργό κατά μήκος τριών ζωνών ρήξης πριν από περίπου 1,2 με 1,46 εκατομμύρια χρόνια. Η ψηλότερη κορυφή του ηφαιστείου ονομάζεται Λανάιχαλε και έχει υψόμετρο 1.024 μέτρα. Το νησί έχει σχεδόν κυκλικό σχήμα, με ήπιο ανάγλυφο, και, εξαιτίας του ξηρού κλίματός του, έχει ελάχιστα ρέματα.

Το δυτικότερο σημείο του νησιού είναι το ακρωτήριο Κενάπαπα. Οι ακτές στο δυτικό άκρο του νησιού είναι βραχώδεις και απότομες και σχηματίζουν πολλές σπηλίες και αψίδες. Στο κεντρικό τμήμα της δυτικής ακτής βρίσκεται το Ναναχόα, στο οποίο βρίσκεται υπεράκτια μια ομάδα από μοναχικούς βράχους. Βρισκοντά κοντά στο στόμιο ενός από των λίγων χειμάρρων που έχουν καταφέρει να σκάψουν τη σκληρή λάβα. Προχωρόντας προς τα νότια, μέχρι το λιμένα Καουμαλαπάου (Kaumalapau Harbor) οι παράκτιοι γκρεμοί φτάνουν σε ύψος τα 105 μέτρα. Το λιμάνι εκμεταλεύεται τη παρουσιά ενός μικρού ημικυκλικού κόλπου, τον οποίο προστατεύει από τα κύματα του ωκεανού με ένα βραχίονα. Στο νοτιοδυτικό άκρου του νησιού, κατολισθήσεις έχουν δημιουργήσει απότομους γκρεμούς οι οποίοι φτάνουν σε ύψος τα 300 μέτρα. Οι γκρεμοί γίνονται όλο και μικρότεροι προς τα ανατολικά και, έτσι, στο νοτιότερο σημείο του νησιού έχουν ύψος 30 μέτρα.

Η νότια ακτή του νησιού παρουσιάζει έντονο διαμελισμό, με πολλές εγκολπώσεις και μικρές βραχονησίδες κοντά στην ακτή. Κοντά στο κέντρο της νότιας ακτής, ανάμεσα σε δύο κόλπους, προβάλλει ο διαβρωμένος ηφαιστειακός κώνος Πούου πέχε (Pu‘u pehe). Οι ανατολικές και νοτιοανατολικές ακτές του νησιού διαθέτουν ένα σύστημα υφάλων, οι οποίοι προστατεύουν τις παραλίες από τη κακοκαιρία.

Η βόρεια ακτή του Λανάι, από τη παραλία Καχοκουνούι (Kahokunui) στα ανατολικά μέχρι τη παραλία Πολιχούα (Polihua), είναι γνωστή με το όνομα ακτή των ναυαγίων (Shipreck beach). Λόγω τη δράσης των ανέμων, η βόρεια πλευρά του νησιού έχει αμμώδεις παραλίες με αμμόλοφους. Μικρά ρέματα εναποθέτουν ιζήματα που μεταφέρουν από το βουνό κατά τη διάρκεια έντονων βροχοπτώσεων. Η παραλία Πολιχούα στο δυτικό άκρο της περιοχής είναι η μεγαλύτερη της ακτής, με μήκος 2,4 χιλιόμετρα, ενώ ταυτόχρονα είναι στενή.

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Χαβάης
Κατηγορία:Ηφαιστειογενή νησιά
Κατηγορία:Νησιά των Ηνωμένων Πολιτειών
Φεστιβάλ του Σαν Ρέμο

thumb|250px|Το Καζίνο του Σαν Ρέμο όπου φιλοξενήθηκε ο διαγωνισμός

Το **Φεστιβάλ του Σαν Ρέμο** είναι διαγωνισμός τραγουδιού της Ιταλίας, που διεξάγεται από το 1951 στο Σαν Ρέμο. Θεωρείται ο προπομπός του Διαγωνισμού Τραγουδιού της Eurovision.

Για κάποια χρόνια (από το 1953 ως το 1971, με εξαίρεση το 1956), κάθε τραγούδι παρουσιαζόταν δύο φορές από τους ερμηνευτές. Επιπλέον, από το 1956 ως το 1966, το 1972 έως το 1997, το 2015 και μετά το νικητήριο τραγούδι οριζόταν ως η ιταλική συμμετοχή για την Eurovision.

## 2021
Το **71ο Φεστιβάλ** πραγματοποιήθηκε στο θέατρο Άριστον του Σανρέμο από τις 2 έως τις 6 Μαρτίου 2021. Οι Ζλάταν Ιμπραχίμοβιτς και Ακίλε Λάουρο ήταν προσκεκλημένοι της εκδήλωσης 

Όπως και το 2019, ο διαγωνισμός είχε δύο κύριες κατηγορίες: μια *κατηγορία διάσημων καλλιτεχνών* που αποτελείται από 26 τραγουδιστές και μια *κατηγορία νέων καλλιτεχνών* αποτελούμενη από 8 τραγουδιστές .

Τον διαγωνισμό κέρδισαν οι Måneskin με το τραγούδι *[[Zitti e buoni]]* στο τμήμα των διάσημων καλλιτεχνών και από τον Gaudiano με το τραγούδι *Polvere da sparo* για το τμήμα *των νέων καλλιτεχνών.* Ως εκ τούτου,  οι Måneskin κέρδισαν το δικαίωμα να εκπροσωπήσουν την Ιταλία στον Διαγωνισμό Τραγουδιού της Eurovision 2021, με αποτέλεσμα να στεφθούν νικητές και να επαναφέρουν στην Ιταλία τη νίκη του ευρωπαϊκού φεστιβάλ τραγουδιού 31 χρόνια μετά το τελευταίο.

## Παραπομπές


## Εξωτερικοί σύνδεσμοι
* 

Κατηγορία:Πολιτισμός της Ιταλίας
Στιβ Καρέλ

Ο **Στίβεν Τζον Καρέλ** (*Steven John "Steve" Carell*, 16 Αυγούστου 1962) είναι Αμερικανός ηθοποιός, κωμικός, παραγωγός, σεναριογράφος και σκηνοθέτης.

Αν και ο Καρέλ είναι ευρέως γνωστός για το ρόλο του στο *The Daily Show*, έλαβε ακόμα μεγαλύτερη δόξα στα τέλη της δεκαετίας του 2000 με το ρόλο του ως Μάικλ Σκοτ στη σειρά *[[The Office (αμερικανική τηλεοπτική σειρά)|The Office]]*. Επίσης, έχει πρωταγωνιστήσει στις ταινίες *[[Παρθένος Ετών 40]]* *(The 40-Year-Old Virgin)*, *[[Little Miss Sunshine]]*, *[[Νώε για μια εβδομάδα]]* *(Evan Almighty)*, *Ο Νταν Έφαγε Κόλλημα* *(Dan in Real Life)*, *Get Smart*, *Ραντεβού για Παντρεμένους* *(Date Night)*, *Δείπνο Πανηλιθίων* *(Dinner for Schmucks)*, *[[Crazy, Stupid, Love.]]*, *[[Foxcatcher]]* και *[[Το Μεγάλο Σορτάρισμα]]*, ενώ έχει δανείσει τη φωνή του σε χαρακτήρες των ταινιών *[[Πέρα από το Φράχτη (ταινία)|Πέρα από το Φράχτη]]* *(Over the Hedge)*, *Χόρτον* *(Horton Hears a Who!)* και *[[Εγώ, ο Απαισιότατος]]* *(Despicable Me)*.

Ο Καρέλ ήταν προτεινόμενος ως "Ο Πιο Αστείος Άντρας της Αμερικής" στο περιοδικό *Life* και έλαβε τη Χρυσή Σφαίρα Καλύτερου Ηθοποιού σε Τηλεοπτική Κωμική Σειρά για το ρόλο του στο *The Office* το 2006.

## Ταινίες

## Παραπομπές


## Εξωτερικοί σύνδεσμοι
* Συνέντευξη του Καρέλ στο NBC 
* Στιβ Καρέλ στο Emmys.com 

Κατηγορία:Βραβευμένοι με Χρυσή Σφαίρα
Κατηγορία:Αμερικανοί ηθοποιοί κινηματογράφου‎
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοί κωμικοί
Μιχάλης Τσούμπος

Ο **Μιχάλης Τσούμπος** (Πάτρα, 1938 - 2018) ήταν Έλληνας διεθνής αθλητής της υδατοσφαίρισης, και πολυαθλητής. Ήταν τέσσερις φορές πρώτος σκόρερ της Α' εθνικής και 27 φορές διεθνής με την εθνική Ελλάδος. Φούρναρης στο επάγγελμα διατηρούσε ιδιόκτητο φούρνο στο κέντρο της Πάτρας.

Γεννήθηκε στην συνοικία του Άγιου Διονυσίου στην Πάτρα . Από το 1952 , 14 ετών, άρχισε να κολυμπάει και να παίζει υδατοσφαίριση με την ομάδα της γειτονιάς του τον Αχιλλέα. Στον Αχιλλέα αγωνίστηκε έως το 1962 όπου έπαιξε μαζί του στην Α' εθνική τις περιόδους 1953, 1954, 1956, 1957, 1958 και το 1960. Το 1962 παίρνει μεταγραφή για τον Ν.Ο. Πατρών όπου αγωνίστηκε μέχρι το 1967 όπου και σταμάτησε την υδατοσφαίριση. 

Εκτός από την υδατοσφαίριση έπαιζε και πετοσφαίριση, καλαθοσφαίριση , κολύμβηση, και ποδόσφαιρο. Κολύμβηση αγωνίστηκε με τον Αχιλλέα έχοντας καλές κατατάξεις στην πρώτη πεντάδα σε πανελλήνια πρωταθλήματα. Σαν ποδοσφαιριστής αγωνίστηκε αρχικά στον Αχιλλέα κι έπειτα στον Πατραϊκό και στην Β' εθνική κατηγορία στην θέση του τερματοφύλακα. Επίσης είχε καλεστεί αρκετές φορές στην Μικτή Πατρών όπου αγωνιζόταν βασικός τερματοφύλακας.

Το 1962 παντρεύτηκε την εκλεκτή της καρδιάς του, Ρένα Ανδριοπούλου, αφού πρώτα την έκλεψε. Το 1971 τιμήθηκε για την προσφορά του στον αθλητισμό από τον ετήσιο διαγωνισμό της *Πάτρα Σπορ* σαν *"ο καλύτερος  εις την ιστορία του ναυτικού ομίλου Πατρών"*.

## Παραπομπές


Κατηγορία:Έλληνες υδατοσφαιριστές
Κατηγορία:Έλληνες αθλητές της κολύμβησης
Κατηγορία:Υδατοσφαιριστές του Ν.Ο. Πατρών
Κατηγορία:Έλληνες ποδοσφαιριστές
Κατηγορία:Έλληνες αθλητές της πετοσφαίρισης
Κατηγορία:Έλληνες καλαθοσφαιριστές
Κατηγορία:Κολυμβητές του Ν.Ο. Πατρών
Κατηγορία:Τερματοφύλακες ποδοσφαιριστές
Κατηγορία:Υδατοσφαιριστές Εθνικής Ελλάδας
Ο Ευαγγελισμός της Θεοτόκου (Αντρέα ντέλλα Ρόμπια)

Ο **Ευαγγελισμός της Θεοτόκου** είναι ανάγλυφο του Αντρέα ντέλλα Ρόμπια.

## Περιγραφή
Ο Αρχάγγελος Γαβριήλ εικονίζεται γονατιστός μπροστά στην αγία Θεοτόκο Παρθένο Μαρία. Συνοδεύεται από τάγμα αγγέλων χερουβείμ, ενώ ένα βάζο με κρίνους είναι τοποθετημένο προς τιμή της. Το ανάγλυφο φέρει την λατινική επιγραφή: «*ECCIE (sic) A(n)CILLA DO(min)I FIAT MIHI SECV(n)DUM VERMUM TVV(m)*»

## Σημειώσεις


## Πηγές
* 

Κατηγορία:Έργα αναγεννησιακής γλυπτικής
Κατηγορία:Ιταλικά γλυπτά
Κατηγορία:Ανάγλυφα
Ντελλα Ρομπια
Μολοκάι

Το **Μολοκάι** (Molokaʻi) είναι το ένα νησί της Χαβάης. Είναι το πέμπτο μεγαλύτερο νησί του αρχιπελάγους, με έκταση 673 τετραγωνικά χιλιόμετρα. Στο νησί ζουν περισσότεροι από 8.000 άνθρωποι. Το νησί έχει δύο σβηστά ηφαίστεια, το ανατολικό και δυτικό ηφαίστειο του Μολοκάι. Το ανατολικό ηφαίστειο είναι μεγαλύτερο και ψηλότερο, με υψόμετρο 1.512 μέτρα στην κορυφή του, τη Καμάκου. Στους γκρεμούς που αποτελούν τις βόρειες ακτές του νησιού βρίσκονται αρκετοί ψηλοί καταρράκτες, ανάμεσα στους οποίου βρίσκονται ο καταρράκτης Ολο'ουπένα, ύψους 900 μέτρων, ο οποίος θεωρείται ο τέταρτος ψηλότερος στον κόσμο.
Βρίσκεται ανατολικά του Οάχου με το οποίο και χωρίζεται από το στενό Καϊβι, που έχει πλάτος 40 χιλιόμετρα, και βόρεια του Λανάι. Τα φώτα της Χονολουλού είναι ορατά τη νύχτα από το δυτικό άκρο του Μολοκάι, ενώ τα κοντινά Λανάι και Μάουι διακρίνονται καθαρά από τις νότιες ακτές του νησιού.

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Χαβάης
Κατηγορία:Ηφαιστειογενή νησιά
Κατηγορία:Νησιά των Ηνωμένων Πολιτειών
Γάλλοι (ιερείς)

thumb|right|250px|Ιερέας της Κυβέλης. Μουσείο της Τσερτσέλ, 2ος-3ος αιώνας.
**Γάλλοι** (λατ. *galli*) ονομάζονταν οι ευνούχοι ιερείς της θεάς Κυβέλης στην αρχαία Φρυγία.

## Η τελετή του αυτοευνουχισμού
Οι Γάλλοι ακρωτηριάζονταν από μόνοι τους με κοφτερές πέτρες στην αποκορύφωση δημόσιων οργιαστικών εορταστικών εκδηλώσεων προς τιμή της θεάς Κυβέλης, ενώ σύμφωνα με τον Αυγουστίνο Ιππώνο ο αυτοακροτηριασμός αυτός πίστευαν πως έφερνε γούρι στην μετά θάνατο ζωή. Σύμφωνα με τον Λουκιανό οι Γάλλοι στην Ιεράπολη τελούσαν δημόσια τον αυτοευνουχισμό τους και μετά περιόδευαν στις συνοικίες, συλλέγοντας φορέματα γυναικεία και κοσμήματα που δώριζαν οι κάτοικοι. Είχαν μαζί τους τα αποκομμένα γεννητικά όργανα, τα οποία έδειχναν για παραδειγματισμό και για να τους δώσουν τάματα. Το έθιμο του αυτοακρωτηριασμού τελούνταν μόνο στην Ανατολή και την Μικρά Ασία, και ιδιαίτερα στην Πησσινία. Αναφέρεται από τον Πλούταρχο και ανάγεται στον 5ο αιώνα π.Χ.

## Πηγές
*Walter Burkert, *Homo necans. Interpretationen altgriechischer Opferriten und Mythen*, Berlin: 1972
*W. Burkert, *Griechische Religion der Archaischen und Klassischen Epoche*, Stuttgart: 1977
*W. Burkert, *Antike Mysterien. Funktionen und Gehalt*, München: 1990
*W. Burkert, *Kulte der Altertums. Biologische Grundlagen der Religion*, München: 1998

Κατηγορία:Φρυγία
Κατηγορία:Ρωμαϊκή θρησκεία
Κατηγορία:Ευνούχοι
Χρήστος Παλαιολόγος

Ο **Χρήστος Παλαιολόγος** ήταν Έλληνας πολιτικός.

## Βιογραφία
Γεννήθηκε στη Λιβαδειά το 1950 και πέθανε στις 30 Αυγούστου 2009. Σπούδασε πολιτικός μηχανικός στην Πολυτεχνική Σχολή του Αριστοτελείου Πανεπιστημίου Θεσσαλονίκης. 

## Πολιτική δράση
Από το 1972 και μέχρις το τέλος της ζωής του είχε διαρκή πολιτική δράση. Ξεκίνησε ως μέλος της οργάνωσης της νεολαίας "ΕΚΟΝ Ρήγας Φεραίος", και διετέλεσε ηγετικό στέλεχος του ΚΚΕ Εσωτερικού, της ΕΑΡ και του Συνασπισμού. 

Ασχολήθηκε ιδιαίτερα με την τοπική αυτοδιοίκηση, ως μέλος της Κεντρικής Πολιτικής Επιτροπής του Συνασπισμού, και υπεύθυνος του Τμήματος Αυτοδιοίκησης. Υπήρξε μέλος της Ελληνικής αντιπροσωπείας της Επιτροπής Περιφερειών της Ευρωπαϊκής Ένωσης από την ίδρυσή της. Υπήρξε γενικός γραμματέας της Κεντρικής Επιτροπής Δήμων & Κοινοτήτων (ΚΕΔΚΕ) (2002-2006).

Εξελέγη δημοτικός σύμβουλος Λιβαδειάς το 1982 και το το 1986 έγινε αντιδήμαρχος. Για τρεις συνεχόμενες τετραετίες, 1990, 1998 και 2002, εξελέγη δήμαρχος Λεβαδέων. 

## Παραπομπές


## Πηγές
* Βοιωτικός Κόσμος: Παλαιολόγος Χρήστος (1950-2009)
* Εφ. ΑΥΓΗ, 06/09/2009

Κατηγορία:Δήμαρχοι ελληνικών πόλεων
Νικόλαος Κασιμάτης

Ο **Νικόλαος Κασιμάτης** είναι Έλληνας οικονομολόγος που κλήθηκε να εκτίσει ποινή φυλάκισης μισής χιλιετίας λόγω φοροδιαφυγής.
## Βιογραφία
Γεννήθηκε το 1955 στη Θεσσαλονίκη. Είναι οικονομολόγος και εφήρμοσε την μέθοδο των εικονικών τιμολογίων, με την οποία έφτασε να χρωστάει χρέη σχεδόν 952 εκ. ευρώ στο Ελληνικό Δημόσιο. Κλείστηκε στις φυλακές Διαβατών και εκτίει ποινή 504 ετών. Οι αρχές του αποδίδουν ρόλο συντονιστή σε επιχείρηση που επέφερε ζημία στο Ελληνικό Δημόσιο ύψους περίπου 15 δισεκατομμυρίων δραχμών (το 2002).
## Πηγές
* 
* *[http://www.ethnos.gr/koinonia/arthro/o_no1_ofeiletis_tou_dimosiou_kykloforei_eleutheros_ksana-64398053/ Ο Νο1 οφειλέτης του Δημοσίου κυκλοφορεί ελεύθερος ξανά]*
* *[http://www.koutipandoras.gr/article/h-lista-me-toys-megaloofeiletes-toy-dimosioy-deite-ola-ta-onomata Λίστα με τους μεγαλοοφειλέτες του Δημοσίου]*
* *[http://www.ethnos.gr/koinonia/arthro/o_megalyteros_ofeiletis_tou_dimosiou_zitaei_tora_seisaxtheia-64401100/ Ο μεγαλύτερος οφειλέτης του Δημοσίου ζητάει τώρα «σεισάχθεια»]*
* *[http://news.in.gr/economy/article/?aid=1500088980 Στη δημοσιότητα 13.370 ονόματα μεγαλοοφειλετών του Δημοσίου]*
* Το briefing της ημέρας (07.07.2016)
* Λογιστής χρωστάει 1δις στο δημόσιο

## Παραπομπές


Κατηγορία:Έλληνες οικονομολόγοι
Συνοικία Μπαλάμα

Η **Μπαλάμα** (πορτογαλικά: Balama) είναι συνοικία της Επαρχίας Κάμπο Ντελγκάντο της Μοζαμβίκης. Πρωτεύουσα είναι η Μπαλάμα. Έχει έκταση 5.619 τ.χλμ. και πληθυσμό 126.116 κατοίκων το 2005. 

## Γεωγραφία
Η Μπαλάμα βρίσκεται νοτιοανατολικά της Κάμπο Ντελγκάντο και βορειοανατολικά της Μοζαμβίκης. Έχει συνολική έκταση 5.619 τ.χλμ..

## Δημογραφία
Η Μπαλάμα το 2005 είχε 126.116 κατοίκους.

## Διοικητική διαίερση
Η Μπαλάμα διαιρείται σε 4 υποσυνοικίες και 9 περιοχές. Οιπρωτεύουσες των υποσυνοικιών είναι με **μαύρα γράμματα**.

* Υποσυνοικία Ιμπίρι
** Ναμάρα
** Σαβάκα
* Υποσυνοικία Κουεκουέ
** Ταουάνε
** Τζαμίρα
* Υποσυνοικία Μαβάλα
** **Μαβάλα**
** Μπάκα
* Υποσυνοικία Μπαλάμα
** **[[Μπαλάμα]]**
** Μουρίπα
** Ντένε

## Πόλεις
Οι κυριότερες πόλεις της Μπαλάμα είναι οι εξής:

* Ιμπίρι
* Ναμάρα
* Σαβάκα
* Κουεκουέ
* Ταουάνε
* Τζαμίρα
* Μαβάλα
* Μαβάλα
* Μπάκα
* Μπαλάμα
* Μουρίπα
* Ντένε

## Δείτε επίσης
* Συνοικίες της Μοζαμβίκης

## Εξωτερικοί σύνδεσμοι
* Government profile
EM

Η συντομογραφία λατινικών & ελληνικών χαρακτήρων και αριθμός **EM** ή **Em** ή **ΕΜ** ή **εμ** (στην αγγλική γλώσσα προφέρεται ι-εμ) μπορεί να αναφέρεται:

*Ως **EM**
**Συνήθης συντομογραφία του Etymologicum magnum: Μέγα Ετυμολογικόν
**Στη Δύναμη Λόρεντζ, στη φυσική
**Στον Eminem ράπερ 
**Στην Aero Benin, αεροπορική εταιρεία κατά IATA
**Στην Empire Airlines, αεροπορική εταιρεία κατά IATA
*Ως **Em** 
**Στο Exameter μονάδα μέτρησης που αντιστοιχεί σε 1018 μέτρα
**Στη συμβολογράφηση της τονικότητας της Μι ελάσσονας (από το αγγλικό *E minor* ή το γερμ. *E-moll*)

## Στην ελληνική γλώσσα
*Στην Επιχειρησιακή Μοντελοποίηση
*Ως ͵ΕΜ´ ή **͵εμ´** στο ελληνικό σύστημα αρίθμησης ο αριθμός 5.040
*Στις πινακίδες κυκλοφορίας οχημάτων της Ελλάδας ως διακριτικό
*Στο γράμμα M του αγγλικού αλφαβήτου
*Στην εργαλειομηχανή
Πανελλήνιο πρωτάθλημα ανώμαλου δρόμου γυναικών 1954

Το Στ΄ Πανελλήνιο πρωτάθλημα ανώμαλου δρόμου γυναικών 1954, διεξήχθη στις 14 Mαρτίου στο λόφο του Αρδηττού πίσω από το Παναθηναϊκό Στάδιο, σε διαδρομή μήκους 1.500μ. Τερμάτισαν 12 αθλήτριες, ενώ εγκατέλειψε λίγο προ του τερματισμού η πρωταθλήτρια του 1953 Ν. Χόροβιτς, που ήταν εκ των φαβορί, στερώντας από την ΕΑΣΑ την πρωτιά στο ομαδικό. Πρωταθλήτρια στο ατομικό αναδείχθηκε η *Σαββατιανού* και στο ομαδικό ο **[[Πανελλήνιος Γ.Σ.]]**.
 
## Ατομικό

## Ομαδική βαθμολογία

## Πηγές
* "Ελευθερία", 16/3/1954.

Γυναικων
Κατηγορία:Στίβος το 1954
Κατηγορία:Διοργανώσεις στίβου στην Αθήνα
Εμμανουήλ Παπαδόπουλος

Ο **Εμμανουήλ  Παπαδόπουλος** (ρωσ.**Эмануил Григорьевич Папандопуло**, ; — 1810 ) ήταν Ρώσος Υποστράτηγος.

## Βιογραφία
Ο Παπαδόπουλος γεννήθηκε στην Κω περί το 1760. Όταν οι Ρώσοι εκκένωσαν τα νησιά που είχαν καταλάβει κατά την διάρκεια των Ορλωφικών, τους ακολούθησε στη Ρωσία. Σπούδασε στο Ελληνικό Γυμνάσιο επί της Σχολής Μηχανικού και Πυροβολικού. Αποφοίτησε το 1781 με βαθμό αξιωματικού. Κατά τη διάρκεια του Ρωσο-τουρκικού πολέμου 1787-1792  συμμετείχε στην Πολιορκία του Οτσάκοφ. Σε αναγνώριση των ικανοτήτων του μεταφέρθηκε στο Γενικό Επιτελείο.

Μετά το πέρας της ειρήνης με την Πύλη, συνοδεύει την Ρώσικη πρεσβεία στην Κωνσταντινούπολη. Το 1803, οργανώνει  τάγμα  από τη φρουρά του Κάμενετς, με  το οποίο και με 12 πυροβόλα το 1804 πήγε στην Κέρκυρα, όπου οργανώνει τον τακτικό στρατό της Επτανήσου Πολιτείας.

Την ίδια χρονιά έλαβε τον βαθμό του υποστρατήγου. Το 1805 ίδρυσε την  Ελληνική Λεγεώνα, επικεφαλής της οποίας, με την ρωσική μοίρα του στόλου, έπλευσε στη Νάπολη και το 1806 ήταν επικεφαλής των ρωσικών στρατευμάτων στην  Μάχη του Μπόκα ντι Καττάρο. Διακρίθηκε στην επίθεση κατά του Καστέλ Νουόβο και μετά από 7 ώρες μάχης το κατέλαβε (19 Σεπτεμβρίου 1806). Τον Δεκέμβριο του 1806 τοποθετήθηκε επικεφαλής του σύνταγματος Κολυβάνσκι και όλων των ελληνικών  δυνάμεων και αντιμετωπίζει με  επιτυχία τον Αλή Πασά.

Στο  κάστρο της Πάργας  το 1807 οργάνωσε άλλες τρεις λεγεώνες των Ελλήνων και κατόπιν οργάνωσε την άμυνα της Αγίας Μαύρας (Λευκάδα) που απείλησε με επίθεση  ο Αλή Πασάς.
Εδώ έλαβε μέρος στο γλέντι που οργάνωσαν οι κλέφτες, όπου ο Κατσαντώνης δίνοντας του ένα κομμάτι σπληνάντερο τού λέει:- «Πάρε το στρατηγέ, όποιος τρώει από δαύτο ποτέ δεν πεθαίνει –Και γιατί δεν πεθαίνει, ρωτάει ο Παπαδόπουλος. Γιατί σκοτώνεται από βόλι πολεμώντας τους Τούρκους. Και εμείς λογαριάζουμε πως αυτοί δεν έχουν πεθάνει.» . Τα λόγια του Κατσαντώνη  σταθήκαν προφητικά.
Μετά την Ειρήνη του Τιλσίτ επέστρεψε με το σύνταγμά του από τις αυστριακές κτήσεις στη Ρωσία. Όντας αργότερα στο στρατό της Μολδαβίας, διακρίθηκε στον Ρωσο-τουρκικό πόλεμο 1806—1812 , και σκοτώθηκε τον Ιούνιο του 1810 στην Σούμλα της Βουλγαρίας. Η κόρη του, Μαρία (πέθανε στην Οδησσό, τον Ιανουάριο του 1873), ήταν γνωστή  στην Οδησσό για την φιλανθρωπία της και τα σχετικά με αυτήν έργα της.

## Αναφορές


## Πηγές
* 

Κατηγορία:Ρώσοι στρατιωτικοί
Κατηγορία:Έλληνες στρατιωτικοί σε στρατούς άλλων κρατών
Κατηγορία:Επτάνησος Πολιτεία
Πανελλήνιο πρωτάθλημα ανώμαλου δρόμου ανδρών 1954

Το **[[Πανελλήνιο πρωτάθλημα ανώμαλου δρόμου ανδρών]] 1954** διεξήχθη στις 7 Μαρτίου στη Ριζούπολη υπό την αιγίδα του ΣΕΓΑΣ μαζί με το εφηβικό πρωτάθλημα. Το ανδρικό πρωτάθλημα διεξήχθη σε διαδρομή μήκους 10 χλμ και το εφηβικό σε διαδρομή 5 χλμ, με αφετηρία και τερματισμό το Στάδιο του Απόλλωνα. Θριαμβευτής των αγώνων σε άνδρες και εφήβους αναδείχθηκε ο '''Παναθηναϊκός''', οι αθλητές του οποίου κατέκτησαν την πρωτιά σε ατομικούς και ομαδικούς αγώνες. Πλήρεις ομάδες κατέβασαν επίσης, ο Πανιώνιος, η ΑΕΚ, ο Πειραϊκός Σύνδεσμος, ο Εθνικός Γ.Σ. και η Παναχαϊκή.

## Ανδρών

### Ατομικός αγώνας

### Ομαδικός αγώνας

## Εφήβων

### Ατομικός αγώνας

### Ομαδικός αγώνας

## Πηγές
* "Ελευθερία", 4/3/1954.
* "Ελευθερία", 9/3/1954.

Ανδρων
Κατηγορία:Στίβος το 1954
Κατηγορία:Διοργανώσεις στίβου στην Αθήνα
Περιοχή Τσιούρε

Η **Τσιούρε** (πορτογαλικά: Chiúre) είναι περιοχή της Επαρχίας Κάμπο Ντελγκάντο της Μοζαμβίκης. Πρωτεύουσα είναι η Τσιούρε. Έχει έκταση 4.210 τ.χλμ. και πληθυσμό 230.044 κατοίκων το 2005. Υπάρχει ένα νοσοκομείο που είναι υπό κατασκευή. Μόλις τελειώσει θα είναι το πρώτο στη Συνοικία. 

## Γεωγραφία
Η Τσιούρε βρίσκεται νοτιοδυτικά της Κάμπο Ντελγκάντο και βορειοδυτικά της Μοζαμβίκης. Συνορεύει στα βόρεια με τη Συνοικία Ανκουάμπε, στα βορειοδυτικά με τη Συνοικία Μοντεπουέζ, στα δυτικά με τη Συνοικία Ναμούνο, στα νότια με τις Εράτι και Μέμπα και στα βορειοανατολικά με τη Συνοικία Μεκούφι της Επαρχίας Ναμπούλα.  

Έχει συνολική έκταση 4.210 τ.χλμ..

Υπάρχει ένα νοσοκομείο που είναι υπό κατασκευή. Μόλις τελειώσει θα είναι το πρώτο στη συνοικία.

## Δημογραφία
Η Μπαλάμα το 2005 είχε 230.044 κατοίκους. Η πυκνότητα πληθυσμού είναι 51,66 κάτοικοι ανά χιλιόμετρο. Το 1997 είχε 185.618 κατοίκους με πυκνότητα 44,1 ανά χιλιόμετρο.

Μάλιστα, η συνοικία Τσιούρε έχει τον μεγαλύτερο πληθυσμό από όλες τις άλλες συνοικίες της Κάμπο Ντελγκάντο.

## Διοικητική διαίερση
Η Τσιούρε διαιρείται σε 6 υποσυνοικίες και 13 περιοχές. Οιπρωτεύουσες των υποσυνοικιών είναι με **μαύρα γράμματα**. Οι υποσυνοικίες και οι περιοχές είναι οι εξής:

* Υποσυνοικία Τσιούρε
** **[[Τσιούρε]]**
** Ζόνγκα
** Μιλάμπα
* Υποσυνοικία Καταπούα
** **Μεκουλάνε** 
* Υποσυνοικία Τσιούρε Βέλιο
** Μικολένε
** Σαλάβε
* Υποσυνοικία Μαζέζε
** Τζουράβο
** **Μαζέζε**
** Μουροκούε
* Υποσυνοικία Ναμεγκέλια
** **Μπιλιμπίζα**
* Υποσυνοικία Οκούα
** Μαρέρα
** **Οκούα**
** Σαμόρα Ματσέλ

## Πόλεις
Οι κυριότερες πόλεις της Τσιούρε είναι οι εξής:

* Τσιούρε
* Ζόνγκα
* Μιλάμπα
* Μεκουλάνε 
* Μικολένε
* Σαλάβε
* Μαζέζε
* Τζουράβο
* Μουροκούε
* **Μπιλιμπίζα**
* Οκούα
* Μαρέρα
* Σαμόρα Ματσέλ

## Δείτε επίσης
* Συνοικίες της Μοζαμβίκης

## Παραπομπές


## Εξωτερικοί σύνδεσμοι
*Government profile 

Περιοχη Τσιουρε
Τσιούρε

Η **Τσιούρε** (πορτογαλικά: Chiure) ή **Νέα Τσιούρε** (Novo Chiure) είναι μια πόλη της Συνοικίας Τσιούρε στην βορειοανατολική Μοζαμβίκη. Είναι η πρωτεύουσα της Επαρχίας Κάμπο Ντελγκάντο και της Συνοικίας Τσιούρε. Υπάρχει ένα νοσοκομείο που είναι υπό κατασκευή. Μόλις τελειώσει θα είναι το πρώτο στη Συνοικία.

## Γεωγραφία
Η Τσιούρε βρίσκεται νοτιοδυτικά της Κάμπο Ντελγκάντο και βορειοδυτικά της Μοζαμβίκης.

## Δείτε επίσης
* Συνοικία Τσιούρε

## Παραπομπές


## Εξωτερικοί Σύνδεσμοι
*Satellite map at Maplandia.com 

Τσιουρε
Επίδραση των παρευρισκομένων

Η **επίδραση των παρευρισκομένων** (**bystander effect**) ή αλλιώς το **σύνδρομο Genovese** είναι ένα φαινόμενο της κοινωνικής ψυχολογίας στο οποίο τα άτομα αρνούνται να πάρουν την ευθύνη ή να δώσουν βοήθεια όταν άλλα άτομα είναι παρόντα.

Η πιθανότητα ένας περαστικός να βοηθήσει κάποιον θεωρείται ότι είναι αντιστρόφως ανάλογη του αριθμού των παρευρισκομένων. Όσο δηλαδή περισσότεροι άνθρωποι είναι παρόντες τόσο λιγότερο πιθανό είναι να βοηθήσει κάποιος.

Το φαινόμενο πήρε το όνομά του από την υπόθεση της δολοφονίας της Kitty Genovese το 1964 στη Νέα Υόρκη. Η 28χρονη γυναίκα μαχαιρώθηκε μέχρι θανάτου έξω από το σπίτι της στη Νέα Υόρκη. Ο δρόμος ήταν πολυσύχναστος και 38 άτομα (γείτονες και περαστικοί) που είδαν τη δολοφονία δεν κάλεσαν την αστυνομία ούτε έδωσαν κάποια βοήθεια.

## Εξήγηση του φαινομένου

Ένας άνθρωπος όταν δει κάποιο να υποφέρει θα τον βοηθήσει. Όταν όμως υπάρχουν άλλοι παρευρισκόμενοι τότε στο μυαλό του επιδρά η βασική αρχή της κοινωνικής επιρροής. Παρακολουθεί τις αντιδράσεις των άλλων ανθρώπων για να δει αν οι άλλοι θεωρούν ότι είναι απαραίτητο να παρέμβει. Η σκέψη είναι η εξής: *«Για να μην βοηθά κάποιος άλλος πάει να πει πως το σωστό είναι ότι δεν πρέπει να βοηθήσω ούτε κι εγώ για κάποιο λόγο»*.  Όταν όλοι όμως σκεπτόμαστε υποσυνείδητα το ίδιο πράγμα τότε κανείς δεν θα βοηθήσει αφού όλοι μας περιμένουμε κάποιον άλλο να το κάνει ή να κάνει την αρχή. Επίσης πολλοί φοβούνται πως δεν θα δώσουν τη σωστή βοήθεια και ότι κάποιος άλλος περαστικός, γιατρός για παράδειγμα θα βρεθεί να το κάνει.

Ακόμη ο φόβος ότι ίσως θα μπλέξουμε αν βοηθήσουμε ενισχύεται αρκετά με το να βλέπουμε ότι κανείς άλλος δεν βοηθά. Με το που βοηθήσει όμως ο πρώτος αμέσως τρέχουμε κι εμείς ως «κοινωνικά όντα». Σε ένα πείραμα όπου στη μέση του δρόμου ένας άντρας ξυλοκοπούσε μια γυναίκα το 65% των περαστικών την βοήθησε όταν φώναζε *«Σταμάτα, δεν σε ξέρω»*. Όταν όμως φώναζε *«Σταμάτα, δεν ξέρω γιατί σε παντρεύτηκα»* μόνο το 19% την βοήθησε αφού δεν ήθελε κανείς να μπει ανάμεσα στα συζυγικά προβλήματα.
 
Τον Οκτώβριο του 2011 όταν το δύο χρονών κοριτσάκι στη Κίνα, η Wang Yue, χτυπήθηκε από ένα μικρό λευκό βαν στην πόλη Foshan. Συνολικά 18 άνθρωποι πέρασαν δίπλα από το αιμόφυρτο κοριτσάκι αλλά κανείς δεν του έδωσε σημασία ή βοήθεια. Το κορίτσι έμεινε αβοήθητο για 7 λεπτά μέχρι που μία γυναίκα οδοκαθαριστής ενδιαφέρθηκε αλλά ήταν ήδη αργά αφού η αργοπορία κόστισε στο μικρό κορίτσι τη ζωή του μετά από κάποιες μέρες παραμονής στην εντατική.

## Πηγές
* "Ψυχολογικό πείραμα: the Bystander effect", *[https://web.archive.org/web/20120108083845/http://www.oik442.com/ "ΟΙΚ 4-4-2"]*

Κατηγορία:Κοινωνική ψυχολογία
Κατηγορία:Ψυχολογία της μάζας
Συνοικία Ίμπο

Η **Ίμπο** (πορτογαλικά: Ibo) είναι μια συνοικία της Επαρχίας Κάμπο Ντελγκάντο της Μοζαμβίκης. Πρωτεύουσα είναι η Ίμπο. Έχει έκταση 48 τ.χλμ. και πληθυσμό 7.706 κατοίκων το 2005. Είναι η μικρότερη συνοικία της Κάμπο Ντελγκάντο. 

## Γεωγραφία
Η Ίμπο βρίσκεται κεντρο-δυτικά της Κάμπο Ντελγκάντο και βορειοδυτικά της Μοζαμβίκης. Ξεχωριστή είναι η παραλία της Κιλαλέα. Έχει συνολική έκταση 48τ.χλμ. (19 τ.μ.). Είναι η μικρότερη συνοικία της Κάμπο Ντελγκάντο. 

### Νησιά
Η Ίμπο, αν και μικρή, είναι πλούσια σε νησιά. Τα κυριότερα νησιά είναι το Φιό, το Ίμπο, το Ματέμο, το Νιβάβε, το Κιλάλεα, το Κιράμπο το Νησί Κιρίμπα, το Ρόλας και το Σενκάρ. 

## Δημογραφία
thumb|right|300px|Η παραλία Κιλαλέα
Η Ίμπο το 2005 είχε 7.706 κατοίκους. Η πυκνότητα πληθυσμού είναι 194.67 κάτοικοι ανά χιλιόμετρο. Το 1997 είχε 7.061 κατοίκους με πυκνότητα 147,1 ανά χιλιόμετρο

Μάλιστα, η συνοικία Ίμπο έχει τον μικρότερο πληθυσμό από όλες τις άλλες συνοικίες της Κάμπο Ντελγκάντο και έναν από τους μικρότερους σε όλη τη Μοζαμβίκη.

## Διοικητική διαίερση
Η Ίμπο διαιρείται σε 2 υποσυνοικίες και 3 περιοχές. Οιπρωτεύουσες των υποσυνοικιών είναι με **μαύρα γράμματα**. Οι υποσυνοικίες και οι περιοχές είναι οι εξής:

* Υποσυνοικία Ίμπο
** **[[Ίμπο]]**
** Ματέμο
* Υποσυνοικία Κιρίμπα
** **Κιρίμπα** 

## Πόλεις
Οι κυριότερες πόλεις της Ίμπο είναι οι εξής:

* Ίμπο
* Ματέμο
* Κιρίμπα

## Δείτε επίσης
* Συνοικίες της Μοζαμβίκης

## Παραπομπές


## Εξωτερικοί σύνδεσμοι
* Government profile
Φιό

Το νησί **Φιό** (πορτογαλικά: Fiõ) είναι ένα νησί του αρχιπελάγους Κιρίμπας της Μοζαμβίκης.

## Γεωγραφία
Το Φιό ανήκει στην Επαρχία Κάμπο Ντελγκάντο, στη Συνοικία Ίμπο, τη μικρότερη συνοικία της Κάμπο Ντελγκάντο. Βρίσκεται βορειοδυτικά της Μοζαμβίκης και κεντρο-δυτικά της Κάμπο Ντελγκάντο.

## Δείτε επίσης
* Συνοικία Ίμπο
* Νησιά Κιρίμπας
 
Φιο
Ιωάννης Κρητικός

Ως **Ιωάννης Κρητικός** αναφέρονται τα παρακάτω πρόσωπα:

# Ιωάννης Κρητικός (αγωνιστής 1821).
# Ιωάννης Χ. Κρητικός Έλληνας αθλητής, ιδρυτής της Παναχαϊκής.
Ίμπο (Μοζαμβίκη)

Το **Ίμπο** () ή **Νησί Ίμπο** () είναι κοραλλιογενές νησί της Μοζαμβίκης στα Νησιά Κιρίμπας στον Ινδικό ωκεανό. Είναι σχεδόν όλο αστικοποιημένο με έδρα την πόλη Ίμπο, η οποία είναι και η πρωτεύουσα όλης της συνοικίας. Αναπτύχθηκε σαν Μουσουλμανικό εμπορικό λιμάνι. Το 1502 ο Βάσκο ντα Γκάμα έφτασε στο νησί. Το 1609 θωρακίστηκε από τους Πορτογάλους.

## Τοποθεσία
Το Ίμπο είναι ένα νησί του Ινδικού ωκεανού. Ανήκει στην Επαρχία Κάμπο Ντελγκάντο, στη Συνοικία Ίμπο, τη μικρότερη συνοικία της Κάμπο Ντελγκάντο. Βρίσκεται βορειοδυτικά της Μοζαμβίκης και κεντρο-δυτικά της Κάμπο Ντελγκάντο. Βρίσκεται μέσα στο Εθνικό Πάρκο του Κιρίμπας.

## Γεωγραφία
Το νησί Ίμπο έχει μήκος 4,9 χιλιόμετρα, 4,7 πλάτος και επιφάνεα 9 τ.χλμ.. Είναι σχεδόν ολόκληρο αστικοποιημένο. Πρωτεύουσά του είναι η ομώνυμη πόλη Ίμπο, που είναι και η πρωτεύουσα όλης της Συνοικίας Ίμπο. 

## Ιστορία
Από το 1590 το νησί Ίμπο, που ανήκε στην Πορτογαλία, χρησιμοποιείτο για εμπορικά η δουλεία και το ελεφαντοστό. Έχει αναπτύξει το δεύτερο σημαντικότερο κέντρο εμπορίου στη Μοζαμβίκη. Το 1502 ο Βάσκο ντα Γκάμα έφτασε στο νησί. Αναπτύχθηκε σαν Μουσουλμανικό εμπορικό λιμάνι. 

Στα τέλη του δέκατου όγδοου αιώνα, οι Πορτογάλοι άποικοι έχτισαν το Φρούριο του Σάο Τζοάο, που υπάρχει ακόμα, και η πόλη της Ίμπο, που τότε χρησιμοποιείτο για λιμάνι δουλείας, έγινε η δεύτερη πιο σημαντική μετά το Νησί Μοζαμβίκη. 

## Οικονομία
Το νησί της Ίμπο είναι γνωστό για τους αργυροχόους του.

## Εικόνες
thumb|right|250px|Το Φρούριο Σάντο Αντόνιο ντο Ίμπο 
thumb|right|250px|Άνθρωποι στην παραλία του Ίμπο
thumb|right|250px|Βάρκα στο Ίμπο

## Δείτε επίσης
* Συνοικία Ίμπο
* Νησί Ματέμο
* Νησί Νιβάβε 
* Νησί Κιλάλεα 
* Νησί Κιράμπο
* Νησί Κιρίμπα
* Νησί Ρόλας
* Νησί Σενκάρ
* Νησί Φιό

## Παραπομπές


Κατηγορία:Νησιά της Μοζαμβίκης
Νινάβε

Το νησί **Νινάβε** (πορτογαλικά: *Ninave*) είναι ένα νησί του Aρχιπελάγους Κιρίμπας της Μοζαμβίκης.

## Παραπομπές


## Δείτε επίσης
* Συνοικία Ίμπο
* Νησιά Κιρίμπα

 
Νιβαβε
Κιρίμπας (Νησιά)

Τα **Νησιά Κιρίμπας** (πορτογαλικά: Quirimbas), πρώην **Νησιά Αγίου Λαζάρου**, είναι αρχιπέλαγος στον Ινδικό ωκεανό το οποίο περιλαμβάνει περίπου 27 νησιά. Το κυριότερο είναι το Νησί Ίμπο, το οποίο συμπεριλαμβάνει και την πόλη Ίμπο, που είναι και η πρωτεύουσα του συμπλέγματος. 

Υπάρχουν πολλά ψαροχώρια. 

## Γεωγραφία
Τα Νησιά Κιρίμπας ανήκουν στην Επαρχία Κάμπο Ντελγκάντο στη Συνοικία Ίμπο. Το Εθνικό Πάρκο των Κιρίμπας, το οποίο καλύπτει έκταση 7.500 τ.χλμ., περιλαμβάνει τα ένδεκα νοτιότερα νησιά, τα οποία περιζώνονται από δάση. Το πάρκο δημιουργήθηκε το 2002.

### Νησιά
Τα Νησιά Κιρίμπας αποτελούνται περίπου από 27 νησιά, τα περισσότερα από τα οποία είναι ακατοίκητα. Τα κυριότερα νησιά είναι:
 
* Ίμπο
* Κιράμπο
* Κιλάλεα
* Κιρίμπα (νησί)
* Κισίβα
* Ματέμο
* Μετζούμπε
* Νιβάβε
* Ρόλας
* Σενκάρ
* Φιό 

Το Εθνικό Πάρκο των Κιρίμπας καλύπτει τα 11 νοτιότερα νησιά. Τα περισσότερα νησιά του συμπλέγματος των Κιρίμπας είναι ακατοίκητα. Σχεδόν όλα τα νησιά περιζώνονται από δάση.

## Ιστορία
Τα Νησιά Κιρίμπας ονομάζονταν *Νησιά του Αγίου Λαζάρου* (Ilhas de Sao Lazaro). Αναπτύχθηκαν γύρω από εμπορικά φρούρια και άκμασε κάτω από τα Πορτογαλικά εμπορικά περάσματα όταν ήταν γνωστό ως Σάο Λάζαρο. 

## Εικόνες
[thumb|right|250px|Η Παραλία Κιλάλεα, [Νησί Κιλάλεα]]
[thumb|right|250px|Ηλιοβασίλεμα στο [Νησί Ίμπο]]
thumb|right|250px|Το Φρούριο Σάντο Αντόνιο ντο Ίμπο 
thumb|right|250px|Άνθρωποι στην παραλία του Ίμπο
thumb|right|250px|Βάρκα στο Ίμπο

## Δείτε επίσης
* Νησί Κιρίμπα

## Παραπομπές


## Εξωτερικοί σύνδεσμοι
* The Quirimbas Archipelago - UNESCO World Heritage Centre

Κατηγορία:Νησιά της Μοζαμβίκης
Μουάνζα

Η **Μουάνζα** μπορεί να αναφέρεται:

## Τοποθεσίες
* Περιφέρεια Μουάνζα, μια περιφέρεια της Τανζανίας
** Μουάνζα (πόλη), πρωτεύουσα στην Περιφέρεια Μουάνζα της Τανζανίας
* Συνοικία Μουάνζα (Μοζαμβίκη), συνοικία στην Επαρχία Σοφάλα, Μοζαμβίκη
** Μουάνζα (Μοζαμβίκη), πρωτεύουσα της συνοικίας
* Συνοικία Μουάνζα (Μαλάουι), συνοικία της Νότιας Περιφέρειας, Μαλάουι
** Μουάνζα (Μαλάουι), πρωτεύουσα της συνοικίας

## Άνθρωποι
* Ρεγγίνα Μουάνζα, σύζυγος του Φρέντερικ Τσιλούμπα
* Μπίλι Μουάνζα, Ζαμπιανός ποδοσφαιριστής γεννημένος το 1983

Κατηγορία:Επώνυμα
Πανελλήνιο πρωτάθλημα στίβου ανδρών 1955

Το **ΜΑ΄ [[Πανελλήνιο πρωτάθλημα στίβου ανδρών]] 1955** διεξήχθη από τις 4 ως τις 6 Ιουνίου 1955 στο Παναθηναϊκό Στάδιο στην Αθήνα, χωριστά από το αντίστοιχο Πανελλήνιο πρωτάθλημα στίβου γυναικών 1955. Πρωταθλητής αναδείχθηκε ο **[[Παναθηναϊκός (στίβος)|Παναθηναϊκός Α.Ο.]]**

## Χρονικό

Στους αγώνες δήλωσαν συμμετοχή πάνω από 330 αθλητές από 25 και πλέον συλλόγους από όλη την Ελλάδα. Πρωταθλητής σύλλογος αναδείχθηκε για πρώτη φορά στην ιστορία του ο **[[Παναθηναϊκός (στίβος)|Παναθηναϊκός Α.Ο.]]** σπάζοντας τη μακροχρόνια κυριαρχία του Εθνικού Αθηνών που επικρατούσε συνεχώς από το 1937. Η επικράτηση του ΠΑΟ αποτέλεσε την απαρχή μιας νέας κυριαρχίας, αφού οι "πράσινοι" κράτησαν την πρωτιά στο πρωτάθλημα ανδρών επί είκοσι χρόνια, ως το 1974.

Εκτός βαθμολογίας ήταν το πρωτάθλημα μαραθωνίου που είχε διεξαχθεί στις 22 Μαΐου στη διαδρομή Στάδιο-Πικέρμι-Στάδιο. Παρομοίως, τα πρωταθλήματα πεντάθλου, δεκάθλου που έγιναν το φθινόπωρο.

### Οι νικητές

### Βαθμολογία

Μετείχαν επίσης: ΓΣ Βόλου, Δόξα Δράμας, ΒΑΟ,  Ελπίς Δράμας, Γ.Σ. Αλμυρού, Α.Ο. Κηφισιάς, Άρης Θεσσαλονίκης, Αβέρωφ Ιωαννίνων, Γ.Σ. Λάρισας.

## Πηγές
*"Αθλητική Ηχώ", 1/6/1955.
*"Αθλητική Ηχώ", 4/6/1955.
*"Αθλητική Ηχώ", 5/6/1955.
*"Αθλητική Ηχώ", 6/6/1955.
*"Αθλητική Ηχώ", 7/6/1955.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 201.

### Αναφορές



Ανδρων
Κατηγορία:Στίβος το 1955
Κατηγορία:Διοργανώσεις στίβου στην Αθήνα
Συνοικία Εράτι

Το **Εράτι** (πορτογαλικά: Balama) ή **Ναμαπα-Εράτι** (Namapa-Eráti) είναι μια συνοικία της Επαρχίας Ναμπούλα της Μοζαμβίκης. Πρωτεύουσα είναι η Ναμάπα. Έχει έκταση 5.671 τ.χλμ. και πληθυσμό 210.239 κατοίκων το 2005.

## Γεωγραφία
Το Εράτι συνορεύει στα βόρεια Συνοικία Τσιούρε της επαρχίας Κάμπο Ντελγκάντο, στα δυτικά με τη Συνοικία Μεκουμπούρι, στα νότια με τις Μουεάτε και Νακαρόα και στα ανατολικά με τη Συνοικία Μέμπα. Έχει συνολική έκταση 5.671 τ.χλμ..

## Δημογραφία
Το Εράτι το 2005 είχε 210.239 κατοίκους με πυκνότητα πληθυσμού 37.1 κατοίκους ανά χιλιόμετρο.

## Διοικητική διαίερση
Το Εράτι διαιρείται σε 3 υποσυνοικίες και 6 περιοχές. Οιπρωτεύουσες των υποσυνοικιών είναι με **μαύρα γράμματα**. Οι υποσυνοικίες και οι περιοχές αυτές είναι οι εξής:

* Υποσυνοικία Αλούα
** **Αλούα**
** Σαμόρα Μάτσελ
* Υποσυνοικία Ναμάπα-Εράτι
** **[[Ναμάπα]]**
** Οδινέπα
* Υποσυνοικία Ναμιρόα
** **Ναμιρόα**
** Μουανόνα

## Πόλεις
Οι κυριότερες πόλεις του Εράτι είναι οι εξής:

* Αλούα
* Σαμόρα Μάτσελ
* Ναμάπα-Εράτι
* Οδινέπα
* Ναμιρόα
* Μουανόνα

## Δείτε επίσης
* Συνοικίες της Μοζαμβίκης

## Παραπομπές


## Εξωτερικοί σύνδεσμοι
* District profile (PDF) 

 

Κατηγορία:Γεωγραφία της Μοζαμβίκης
Δραχμή Κρητικής Πολιτείας

thumb|right|300 px|Χαρτονόμισμα της Τράπεζας Κρήτης των 25 δραχμών
Η **δραχμή** υπήρξε νόμισμα της Κρητικής Πολιτείας από το 1901 έως και το 1929. Συνέχισε δηλαδή να αποτελεί νόμιμο χρήμα  για  16 χρόνια επιπλέον μετά την ένωση του νησιού με την υπόλοιπη Ελλάδα το 1913. Υποδιαιρείτο σε 100 λεπτά.

## Ιστορικό
Το 1898  η Κρήτη αυτονομείται από την Οθωμανική Αυτοκρατορία  και ο πρίγκιπας Γεώργιος αναλαμβάνει καθήκοντα ύπατου αρμοστή  της νεοσύστατης πολιτείας. Την έλευση του πρίγκιπα ακολουθούν σειρά μεταρρυθμιστικών αποφάσεων που επιχειρούν να προσαρμόσουν την ζωή στο  νησί στην νέα κατάσταση. Στα πλαίσια αυτών των μεταρρυθμίσεων  αποφασίζεται η κοπή νέου νομίσματος το οποίο επιχείρησε να αντικαταστήσει τα κυρίως τουρκικά νομίσματα τα οποία χρησιμοποιούσαν στις συναλλαγές  στο νησί. Με διάταγμα του Γεωργίου την 17/4/1900 που καταχωρήθηκε στην εφημερίδα της κυβέρνησης της Κρητικής πολιτείας σαν νόμος υπ΄αριθμ. 157β ορίζεται αποκλειστικό προνόμιο της πολιτείας το δικαίωμα κοπής νομισμάτων  ενώ η έκδοση χαρτονομισμάτων εκχωρείται στην νεοσυσταθείσα Τράπεζα Κρήτης.

Η απόφαση όριζε επίσης την κοπή χρυσών, αργυρών, χάλκινων και χαλκονικέλινων νομισμάτων αλλά τελικά τα χρυσά νομίσματα δεν κόπηκαν ποτέ.

Μετά την ένωση της Κρητικής Πολιτείας με την υπόλοιπη Ελλάδα και την δημιουργία ενιαίου κράτους το 1913, η δραχμή συνέχισε να υφίσταται ως νόμισμα και αποτελούσε νόμιμο χρήμα σε όλη την ελληνική επικράτεια. Το 1923 αποφασίζεται η διατήρηση στην κυκλοφορία μόνο των αργυρών νομισμάτων ενώ το 1929 με τον νόμο που όριζε την απόσυρση όλων των αργυρών νομισμάτων τα οποία κυκλοφορούσαν έως τότε, αποσύρονται από την κυκλοφορία και τα τελευταία αργυρά νομίσματα της δραχμής της Κρητικής Πολιτείας η οποία πλέον περνά στην ιστορία.

## Νομίσματα
Κόπηκαν κέρματα τα οποία φέρουν την ημερομηνία 1900 και 1901 στο νομισματοκοπείο του Παρισιού υπό την καλλιτεχνική επιμέλεια του χαράκτη  Α. Βορρέλ (Alfred Borrel). Τα νομίσματα με ονομαστική αξία 1,2,5,10,20 λεπτών στην μια τους όψη απεικονίζουν κορόνα και φέρουν περιμετρικά την επιγραφή *ΚΡΗΤΙΚΗ ΠΟΛΙΤΕΙΑ*. Στην άλλη όψη αναγράφεται η ονομαστική αξία του κάθε νομίσματος πλαισιωμένη με κλαδιά ελιάς και δάφνης.

Τα νομίσματα τω 50 λεπτών, 1,2 και 5 δραχμών στη μια τους όψη απεικονιζόταν η προτομή του πρίγκιπα Γεωργίου και φέρουν την επιγραφή *ΠΡΙΓΚΗΨ ΓΕΩΡΓΙΟΣ ΤΗΣ ΕΛΛΑΔΟΣ ΥΠΑΤΟΣ ΑΡΜΟΣΤΗΣ ΤΗΣ ΚΡΗΤΗΣ*.  Στην άλλη όψη φέρουν την αξία, τον βασιλικό θυρεό και την επιγραφή «ΚΡΗΤΙΚΗ ΠΟΛΙΤΕΙΑ».

## Χαρτονομίσματα
Αρχικά προβλεπόταν η έκδοση χαρτονομισμάτων αξίας 25, 50, 100 και 500 δραχμών όμως τελικά η εκδότρια Τράπεζα Κρήτης εξέδωσε μόνο αυτά των 25 και 100 δραχμών  τα οποία  εκτυπώθηκαν από την «Bradbury Wilkiinson & Co. Ltd.» στο Λονδίνο.

## Παραπομπές


## Πηγές
* 
* 
* 
* 

## Δείτε επίσης
* Τράπεζα Κρήτης
* Ιονική δραχμή
* Δραχμή
* Φοίνιξ (χρηματική μονάδα)
* Οβολός Ιονίου

## Εξωτερικοί σύνδεσμοι

* Τα κέρματα της δραχμής

Κατηγορία:Κρητική Πολιτεία
Κατηγορία:Ελληνικά νομίσματα
Κατηγορία:Ιστορικά νομίσματα